भारतीय उपमहाद्वीप में असुर, किरात, नाग, यक्ष, द्रविड़ और आर्य आदि अनेक प्रजातियाँ निवास करती रही हैं। कालान्तर में आर्यों ने पूरे उपमहाद्वीप पर आर्थिक और राजनीतिक वर्चस्व कायम कर लिया। इस कारण आज देश में द्विज और अद्विज या यों कहें कि अभिजन और बहुजन— दो सामाजिक श्रेणियाँ बन गई हैं। द्विज वर्चस्व की स्थापना में पौराणिक मिथकों की अहम भूमिका रही है। ये मिथक कैसे गढ़े गए, रचे गए और इसका उद्देश्य क्या था? यह पूरी प्रक्रिया कैसे घटित हुई, किताब इसका भी जायजा लेती है।